فەرماندەی گشتی

فەرماندەی گشتی یان فەرماندەی باڵا ئەو کەسەیە کە کۆنترۆڵی بەسەر هێزێکی چەکدار یان لقێکی سەربازی هەیە.
 سەرۆکی دەوڵەتان وەک فەرماندەی گشتی 
 ئێران 
پێش ساڵانی ١٩٧٩، شای ئێران فەرمنادەی گشتی ئێران بوو. دوای دامەزراندی کۆماری ئیسلامی ئێران سەرۆک کۆماری ئێران ئەبوولحەسەن بەنیسەدر بووە فەرماندەی گشتی، بەڵام لە ٢٢ی حوزەیرانی ١٩٨١ ئەبوولحەسەن لە پۆستەکەی دوورخرایەوە. دوای ئەم ڕووداوە ڕۆڵی فەرماندەی گشتی هێزە چەکدارەکانی کۆماری ئیسلامی ئێران درا بە ڕێبەری مەزنی ئێران.

 ئیتاڵیا 
لە دەستووری ئیتاڵیا لە ماددەی ٨٧دا هاتووە کە سەرۆک کۆمار دەبێت فەرماندەی هێزە چەکدارەکان و سەرۆکی ئەنجومەنی باڵای بەرگرییە کە بە یاسا پێکهاتووە، هەرچەندە دەسەڵاتی جێبەجێکردن و بەرپرسیارێتی بەرگری نیشتمانی لە ئەستۆی سەرۆک وەزیرانە. بەڵام سەرۆک کۆمار دەتوانێت شەڕ ڕابگەیەنێت.

 تورکیا 
وێنۆک|مارشاڵ مستەفا کەمال ئاتاتورک سەرۆک کۆمار لەگەڵ ژەنەڕاڵەکانی دیکەی ھێزە چەکدارەکانی تورکیا ساڵی ١٩٢٥
سەرۆکی کۆماری تورکیا مافی دەستووری هەیە نوێنەرایەتی فەرماندەی گشتی هێزە چەکدارەکانی تورکیا بکات و بڕیاردان لەسەر کۆکردنەوەی هێزە چەکدارەکانی تورکیا.

 سەرچاوەکان 

پۆل:سەربازی
پۆل:سەربازی بەپێی وڵات
پۆل:پلەکانی سەربازی